A bep seurt traoù em boa klevet diwar film Michael Winterbottom. Aet e oan da ijinañ ur bern traoù hag a-benn ar fin neo ket dres memes tra em eus gwelet war ar skramm. Ya, feuls eo ar film ha neo ket gwall blijus skeudenn ar merched met just a-walch e klot mat gant tudenn Lou. Lou nen deus tamm doujañs ebet evit ar merched, seblantout a reont ardivinkoù evit esteurel e feulster. Ma, war memes tro eo displijus-tre ar paotr neuze ne vount ket ar film da vont dober memestra.  Me soñje din e oa The Killer Inside Me diwar-benn an doareoù ezhomm da lazhañ met a-benn ar fin e seblant kentoch bezañ diwar-benn unan bennak en deus ezhommoù feuls a-fed rev. Ha tro-dro da-se ez eus un degouezh a lak anezhañ da vezañ muntrer. Neo ket diabeg e vuntroù, prederiet int hag un darn mat a zo evit e wareziñ eñ e-unan.  Ma bon. Mod all eo graet mat aergelch ar bloavezhioù 50, gant ar sonerezh hag all. Diskouezhet e vez ivez an endro sokial hag ekonomikel ha pegen boutin e oa kaout fliked goubrenet.  Domaj kenañ eo e vefe lodenn klozañ ar film gant  efedoù ispisial dre urzhiataer, neus tamm nerzh na fromm ebet padal e challfe bezañ. Mod all neus ket kalz tra da lârat diwar-benn an aktourien a zo mat. Un tammig dipitus eo e vefe ken heñvel an dudenn choariet gant Simon Baker eus  Patrick Jane, met bon. Lodennoù zo a zo hirig ivez ha memestra eo un tamm simpl an istor, neus ket kalz suspens na netra. Un tammig etre neuze an disoch met pas dre ret evit an abegoù a vez menneget dre vras…